Document ID: 32011R0054

РЕГЛАМЕНТ (ЕС) № 54/2011 НА КОМИСИЯТА
от 21 януари 2011 година
за изменение на Регламент (ЕС) № 447/2010 за откриване на продажбата на обезмаслено мляко на прах чрез тръжна процедура по отношение на датата на внасяне на склад на обезмасленото мляко на прах за интервенция
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 43, букви е) и й) във връзка с член 4 от него,
като има предвид, че:
(1)
В член 1 от Регламент (ЕО) № 447/2010 на Комисията от 21 май 2010 г. (2) се предвижда количествата обезмаслено мляко на прах за интервенция, които се предлагат за продажба, да са постъпили на склад преди 1 май 2009 г.
(2)
Предвид настоящото положение на пазара на обезмаслено мляко на прах от гледна точка на търсенето и цените и предвид нивото на интервенционните запаси е целесъобразно обезмасленото мляко на прах, постъпило на склад преди 1 ноември 2009 г., да бъде на разположение за продажба.
(3)
Поради това Регламент (ЕС) № 447/2010 следва да бъде съответно изменен.
(4)
За да бъде обезмасленото мляко на прах незабавно на разположение за продажба, настоящият регламент следва да влезе в сила веднага след неговото публикуване в Официален вестник на Европейския съюз.
(5)
Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
ПРИЕ НАСТОЯЩИЯ РЕГЛАМЕНТ:
Член 1
Член 1 от Регламент (ЕС) № 447/2010 се заменя със следното:
„Член 1
Обхват
Открива се продажбата на обезмаслено мляко на прах, постъпило на склад преди 1 ноември 2009 г., в рамките на тръжна процедура и при условията, посочени в раздел III от Регламент (ЕС) № 1272/2009.“
Член 2
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 януари 2011 година.

Labels: 3
17